Millstreet

Millstreet (irsk: Sráid an Mhuilinn) er en landsby vest i grevskapet Cork i sørvestlige Irland. Byen vokste opp på 1700-tallet rundt en liten mølle på Station Road, og den ble et naturlig sentrum for distriktet. Etter hvert som byen vokste fram, ble Millstreet områdets markedsplass og byen fortsatte å vokse. I henhold til folketellingen av 2016 har byen en befolkning på 1 555 innbyggere,«Small Area Population Statistics (SAPMAP Area) - Settlements - Millstreet», Census 2016. Central Statistics Office. April 2016. Arkivert fra originalen den 12. november 2020. med de omliggende områdene og landsbyene, bor det løst regnet over 4 000 mennesker i distriktet. Millstreet er innenfor det verdslige sognet Drishane og ligger ved foten av Claragh-fjellet.

 Kultur 
Green Glens Arena, et underholdningskompleks og et stort ridesenter, ligger i Millstreet. Det har vært vertskap for en rekke store begivenheter, blant annet Eurovision Song Contest 1993, med Millstreet som den minste byen som har vært vertskap for konkurransen.«Eurovision The Hottest Ticket In Town (1993)», RTÉ Archives. Arkivert fra originalen den 17. juli 2020. Sitat: «Millstreet, County Cork [is] the smallest town to ever host the Eurovision»

Etter den russiske invasjonen av Ukraina i 2022, ble det enighet om at arenaen skal anvendes til midlertidig innkvartering for ukrainske flyktninger. «Ukrainian refugees being accommodated at Millstreet Arena», The Irish Times. 20. april 2022.Kelleher, Olivia (21. april 2022): «Ukrainians in Millstreet 'in great form' as town welcomes refugees fleeing war», Irish Examiner

Byen er også kjent for sine heste- og dressurridningsshow, blant annet i Millstreet Green Glens Arena.

 Vennskapsby 
Millstreet har siden 1985 vært vennskapsby med
  Pommerit-le-Vicomte, Frankrike Twinning group celebrates 30th. The Corkman. Independent News & Media. 12. november 2015

 Referanser 

 Eksterne lenker 

 Millstreet Town
 Aubane Historical Society

Kategori:Byer i Cork